Віктар Д’ёкерэш

**Віктар Эйнар Д’ёкерэш** (;  4 чэрвеня 1998 году) — швэдзкі футбаліст, нападнік ангельскага клюбу «Арсэнал» і нацыянальнай зборнай Швэцыі. Мае вугорскае паходжаньне праз свайго дзеда.

## Кар’ера
### Клюбная
Выхаванец футбольнай школы «Аспудэн-Тэлюс» з Стакгольму.

У 2013 годзе ў веку 14 гадоў прыяднаўся да акадэміі клюбу «Бромапойкарна». Зь цягам часу прасоўваўся праз розныя юнацкія камандах клюбу, а праз два гады дэбютаваў у асноўным складзе. Свае дэбютныя галы ўлучыў 20 жніўня 2015 году матчы Кубка Швэцыі, забясьпечыўшы перамогу свайму клюбу над супернікам. У наступным годзе, калі клюб страціў месца ў элітным дывізіёне, Д’ёкерэш адзначыўся ў трэцім дывізіёне сямю галамі, дапамог «Броммапойкарне» вярнуць прасоўванне ў Супэрэтан. У 2017 годзе ўлучыў пераможны гол у кубкавым матчы, выбіўшы ў чвэрцьфінале прадстаўніка найвышэйшай лігі клюб «Эльфсборг». Не зважаючы на тое, што футбаліст працягваць гуляць у другім дывізіёне, ён быў заўважаны ў Ангельшчыне. У выніку, склаў на два з паловай гады працоўную ўгоду з клюбам Прэм’ер-лігі «Брайтан энд Гоўв Альбіён».

У новым клюбе швэд адразу далучыўся да моладзевай каманды клюбу. 28 жніўня 2018 году згуляў у складзе першай дружыны брайтанцаў у матчы Кубка лігі супраць «Саўтгэмптану». 26 студзеня 2019 году ўпершыню згуляў у Кубку Ангельшчыны, выйшаўшы на замену ў хатняй сустрэчы супраць «Ўэст Бромўіч Альбіёну» (0:0). Ня маючы гульнёвага часу, нападнік быў вымушаны сысьці ў арэнды, далучыўшыся ў ліпені 2019 году да складу нямецкага «Санкт-Паўлі». У першы туры Бундэсьлігі 2 Д’ёкерэш дэбютаваў у складзе гамбурскага клюбу, а першым голам адзначыўся 29 верасьня, улучыўшы мяч у браму «Зандгаўзэн». Па вяртаньні зь Нямеччыны, часам гуляў у кубкавых матчах брайтанцаў, а ў кастрычніку 2020 году прыяднаўся да клюбу «Сўонсі Сіці» на сэзон 2020—2021 гадоў. Аднак, 14 студзеня 2021 году быў адкліканы з арэнды. Ужо на наступны дзеля таксама паводле арэнднай угоды далучыўся да «Ковэнтры Сіці». Улетку 2021 году стаў паўнавартасным гульцом каманды, узгадніўшы трохгадовы кантракт. У гэтым клюбе хутка стаў футбалістам асноўнага складу, гуляючы ў Чэмпіёншыпе.

13 ліпеня 2023 году Д’ёкерэш падпісаў пяцігадовы кантракт з партугальскім «Спортынгам», які выклаў за гульца рэкордныя 20 мільёнаў эўра і 4 мільёны эўра ў дадатак як бонусы. 12 жніўня запачаткаваў выступы ў складзе партугальскай каманды, зьявіўшыся ў першай адзінаццатцы і двойчы ўлучыўшы мяч у браму «Візэлы», чым дапамог сталічнікам здабыць хатнюю перамогу зь лікам 3:2. 21 верасьня нападнік дэбютаваў у Лізе Эўропы, згуляўшы матч і забіўшы гол у браму аўстрыйскага «Штурму». 2 лістапада зрабіў хет-трык у матчы Кубка лігі супраць «Фарэнсі». Празь дзесяць дзён забіў адзіны гол «Спортынгу» ў матчы супраць «Бэнфікі» (2:1). 17 сакавіка 2024 году адзначыўся хет-трыкам у матчы чэмпіянату, засмуціўшы гульцоў «Баавішты». У час зь верасьня па студзень Д’ёкерэш забіў 13 галоў і аддаў 6 галявых перадачаў, дзякуючы чаму прызнаваўся гульцом месяцу і нападнікам месяцу пяць месяцаў запар. Да канца сэзон швэд яшчэ атрымліваў памянёныя ўзнагароды ды стаў найлепшым бамбардзірам чэмпіянату, запісаўшы на свой рахунак 29 галоў. У тым ліку дзякуючы высілкам нападніка «Спортынг» стаў чэмпіёнам краіны.

17 верасьня 2024 году ў сваім дэбютным матчы ў Лізе чэмпіёнаў забіў свой першы гол, адкрыўшы лік у пераможным матчы над «Лілем» (2:0). 1 лістапада Д’ёкерэш паклаў на свой рахунак чатыры галы ў матчы супраць «Фарэнсі». 5 лістапада стаў другім швэдзкім гульцом пасьля Златана Ібрагімавіча і першым гульцом «Спортынгу», які зрабіў хет-трык у Лізе чэмпіёнаў у пераможным матчы супраць «Манчэстэр Сіці» (4:1).

### Міжнародная
8 студзеня 2019 году Д’ёкерэш дэбютаваў у складзе нацыянальнай зборнай Швэцыі ў матчы супраць зборнай Фінляндыі. Праз тры дні ён забіў свой першы гол у складзе зборнай у нічыйным матчы супраць зборнай Ісьляндыі (2:2). Пасьля пэўны час не выклікаўся, але ў кастрычніку 2021 году зноў быў запрошаны да каманды, каб замяніць Ібрагімавіча.

## Дасягненьні
**«Спортынг»**:
* Чэмпіён Партугаліі: 2024, 2025
* Уладальнік Кубка Партугаліі: 2025

## Крыніцы

## Вонкавыя спасылкі
* 
* 
* 

Катэгорыя:Швэдзкія футбалісты